标题：释道恒
释道恒
释道恒，蓝田人。他9岁那年在路边上玩耍，隐士张忠看到他后感叹道：“这个小孩有超出常人的瑞相，长大后若在世俗社会，必有辅佐帝王之功；若入佛门，必能光显佛法。遗憾的是我太老了，看不到那一天了。” 
道恒年纪很小的时候，就失去了父母，他对后母很孝顺，闻名乡里。道恒家里很穷。常靠他绘画挣些钱，以供家用。即使这样，他还笃好佛家经典，常常通宵学经。到他20岁时，后母也死了，他行丧尽礼，服满后出家为僧。不仅精通佛学理论，对其它学问也素有研究，才思敏捷。高僧罗什到关中后，道恒即前往修造，罗什对他非常欣赏，所译的经书，请他帮助校订。 道恒有个同学名叫道标，也是高雅而有才力的人，在当时的名声；仅次于道恒。后秦君主姚兴，因道恒、道标二人神气俊朗，有治理国家的才能，于是令尚书令姚显，敦逼道恒、道标罢道还俗，辅佐后秦王室。又给道恒、道标下语书说：
你二人有高洁的行操，实在可嘉。但现在急需要治理国家的人才，现令尚书令姚显强夺你们的法服，罢道还俗，帮助我治理国家。如果你们还是心存佛门，那对僧侣和百姓都是不利的。希望能够体谅我的心情，不要以“守节”为推辞。
道恒、道标回答说
上月二十七日诏书奉悉。诏书令我们脱去法服，我们感到非常悲伤，五情失守。我们二人才疏学浅，入佛门未久，但立誓为佛门献身，学习佛法，不理世俗之事。古时候光武帝尚且能纵严子陵的隐退之心，魏文帝能容许管宁辞官不做的行为，光武帝和魏文帝都能放下君主的面子，来成就一个普通百姓的心愿。况且陛下以道治国，弘扬佛法。望陛下能明察我们的心愿，体恤下情。 姚兴又写信给罗什、僧契二位法师说：
一别已有数旬，常常想念你们。最近下诏给道恒、道标二人。令他们脱去罗汉之服，同样可以追寻菩萨的踪迹，因为“道”是无处不在的。希望法师能帮助我劝劝他们。
罗什和僧契回信说
我们听说君主是以“道”来养民，以“德”来治理天下，自古以来的明君都是这样，他们都明白若是违背了人的性情，就很难管理。所以尧放纵许由隐居箕山，魏文侯对隐士段干木以礼事之，伏轼致敬。汉高祖能够容忍商山四皓（东园公、绮里季、夏黄公、甪里先生）隐居商山，叔度于汉岳推辞不上征聘贤士的车子，这都是适贤人的必情而得贤人啊。现在道恒、道标等到人德未圆满，分在守节，少习佛理，伏膺佛道。至于敷折妙典，研究幽微，足以启化童雅，有助于功德教化。希望陛下能够施与既往的恩典，以遂其志向。
姚兴后来又多次下书征召，道恒、道标不从，很多人也都帮助他们说话，才得以免。
道恒感叹道：“古人曾说过，益我货者损我神，生我名者杀我生。”于是终身隐居于深山，
素食味禅，隐迹人世之外。于晋义熙十三年（公元417年）卒于山舍，终年72岁。
抗表陈情
奉六月二十八日诏，敕尚书令夺恒标等法服。承命悲惧，五情失守，俯仰惶惭，无地自厝。恒等诚才质ウ短，染法未久，所存既重，眷慕亦深。猥蒙优诏，褒饰过美，开谕诲励，言理备至。但情之所安，实怀罔已，法服之下，誓毕身命。兼少习佛法，不闲世事，徒法非常之举，终无殊异之功；虽有拔能之名，而无益时之用，未见秋毫之补，将有山岳之亏，窃为陛下不取也。昔光武尚能纵严陵之心，魏文全管宁之操，陛下天纵之圣，议论每欲远辈尧舜，今乃冠巾两道人，反在光武、魏文之下。愿折至尊之高怀，遂匹夫之微志，在宥群方，靡不自尽。况陛下以道御物，兼弘三宝，使四方义学之士，萃于京师，新异经典，流乎遐迩，大法之隆，于兹为盛。方将阐扬洪化，助明振晖，嗣?洹之遗响，扇灵鹫之馀风，建千载之轨模，为后生之津涂，而恒等岂可独出于明时，不得伸其志愿伏愿？鉴其元元之情，特垂旷荡通物之理，更赐明诏，听遂微心，则衔恩九泉，感德累劫，不胜战忄栗，谨奏以闻。（《十六国春秋》六十二，「道恒道标抗表陈情」云云。又略见《高僧传》六《释道恒传》，作恒标等答曰云云，其文删节，未知此何所本。）
复答姚兴书
恒等近自陈写，冀悟圣鉴，重奉明诏，不蒙矜恕，伏读悲惶，若无神守。陛下仁弘覆载，使物悦其性，恒等少习法化，愚情所乐，誓以微命，与法服俱尽。而过恩垂及，眷忘其陋，劝弘菩萨兼济之道。然志力有限，实所不堪，非徒馀年，苟自求免，直愚衷所存，私怀必守。伏愿鉴恕往之诚，不责偏执之咎，特赐明旨，听遂微心。屡延明诏，随用悚息，不胜元元之至。（《十六国春秋》六十二，恒标复答书。）
恒等愚意所执，具如前表，精诚微薄，不能感悟圣心。累蒙遣诏，未蒙慈恕，俯仰忧怖，无复心情。陛下道怀虚纳，养物无际，愿开天地之恩，得遂一分之志。愚守之诚，毕命无辜，分受违诏之愆，甘引无恨之罪，屡污圣听，追用悚息，不任罔极之情，谨奏以闻。（《十六国春秋》六十二，恒标复答书。）
释驳论（并序）
晋义熙之年，如闻江左袁、何二贤，并商略治道，讽刺时政，虽未睹其文，意者似依傍韩非《五蠹》之篇，遂讥世之阙，发五横之论，而沙门无事，猥落其例。余恐眩曜时情，永沦邪惑，不胜愤惋之至，故设宾主之论以释之。
有东京束教君子，诘于西鄙傲散野人曰：「仆曾预闻佛法冲邃，非名教所议；道风玄远，非器象所拟；清虚简胜，非近识所关；妙绝群有，非常情所测，故每为时君之所尊崇，贵达之所钦仰。于是众庶明契，雷同奔向，咸共嗟咏，称述其美，云若染渍风流，则精义入微；研究理味，则妙契神用，澡尘垢于胸心，脱桎梏于形表，超俗累于笼樊，邈世务而高蹈。论真素，则夷、齐无以逾其操；遗荣宠，则巢、许无以过其志，味玄旨，则颜、冉无以参其风；去纷秽，则松乔无以比其洁。信如所谈，则义无间然矣。但今观诸沙门，通非其才，居猥杂，未见秀异。混若泾渭浑波，泯若薰获同箧。若源清则津流应鲜，根深则条颖必茂。考其言行，而始终不伦；究其本末，几有无校。仆之所以致怪，良由于此。如皇帝之忘智，据梁之失力，皆在炉锤之间，陶铸以成圣者。苟道不虚行，才必应器。然沙门既出家离俗，高尚其志，违天属之亲，舍荣华之重，毁形好之饰，守清节之禁，研心唯理，属己唯法，投足而安，蔬食而已，使德行卓然，为时宗仰，仪容邕肃，为物轨则。然触事蔑然，无一可采，何其栖托高远，而业尚鄙近？至于营求孜亻及，无暂宁息或垦殖田圃，与农夫齐流；或商旅博易，与众人竞利；或矜恃医道，轻作寒暑；或机巧异端，以济生业；或占相孤虚，妄论吉凶；或诡道假权，要射时意；或聚畜委积，颐养有馀；或指掌空谈，坐食百姓：斯皆德不称服，行多违法。虽暂有一善，亦何足以标高胜之美哉？自可废之，以一风俗，此皆无益于时政，有损于治道，是执法者之所深疾，有国者之所大患。且世有五横，而沙门处其一焉。何以明之？乃大设方便，鼓动愚俗，一则诱喻，一则迫胁，云行恶必有累劫之殃，修善便有无穷之庆。论罪则有幽冥之伺，语福则有神明之?，敦厉引导，劝行人所不能行；逼强切勒，勉为人所不能为，上减父母之养，下损妻孥之分。会同尽肴膳之甘，寺庙极壮丽之美。割生民之珍玩，崇无用之虚费，罄私家之年储，阙军国之赀实，张空声于将来，图无象于未兆。听其言则洋洋而盈耳，观其容则落落而满目，考现事以求征，并未见其验真，所谓系影捕风，莫知端绪。亮仆情之所未安，有识者之所巨惑。若有嘉信，请承下风。脱有暂悟，永去其滞矣。」主人怃然有间，慨尔长叹。「咄！异哉子之所陈，何其陋也？夫鄙俗不可以语大道者，滞于形也；曲士不可以辩宗极者，局于名也。今将为子略举一隅，自可思反其宗矣。盖圣人设教，应器投法，受量有限，故化之以渐，录善心于毫端，忘鄙吝于丘壑。片行之善，永为身赀；一念之福，终为神用。始覆一篑，不可责以为山之功；方趣绝境，不中穷以括囊之实。然海之所以称大者，由无?洁之清；道之所以称晦迹者，以无赫然之观。夫怨亲婉娈，有心之所滞，而沙门遗之如脱屣；名位财色，世情之所重，则沙门视之如秕糠，可谓忍人所不能去，斯乃标尚之雅趣，弘道之胜事。而云蔑然，岂非妙赏之谓乎？又且志业不同，归向涂乖，岐迳分辙，不相领悟，未见秀异，故其宜耳。古人每叹才之为难，信矣！周号多士，乱臣十人。唐虞之盛，元凯二八；孔门三千，并海内翘秀，简充四科，数不盈十，于中伯牛废疾，回也六极，商也悭吝，赐也货殖，予也难雕，由也凶愎，求也聚敛，任不称职，仲弓虽も，出于犁色。而举世推德，为人伦之宗，钦尚高轨，为缙绅之表。百代咏其遗风，千载仰其景行。至于沙门，乃苦其剥节，酷相瓦砾，斯岂君子弘通之道，雅正之论哉？此由或人人班输之作坊，不称指南之巧妙，但讥拙者伤手，真可谓服膺下流，志存鄙劣。昔丞相问客：俗言鸱枭食母，宁有是乎？客答：但闻慈鸟反哺耳。相乃怅然，自愧失言。今子处心，将无似相之问也？君子遏恶扬善，反是谓何？又云投足而安。且林野萧条，每有寇盗之患；城傍入出，动婴交游之讥。处身非所，则招风尘之累；婆娑田里，则犯人闾之论。二三无可，进退唯谷，宇宙虽旷，莫知所历。又云『蔬餐而已』。夫人间有不赡之匮，山泽无委积之储，方宜取给，复乘之以法，所向九折，于何得立？若堂堂圣世，而有首阳之饿夫；明明时雍，而有赴海之死客，于雅怀何如？然体无毛羽，不可袒而无衣；腹亦匏瓜，不可系而不食。自未造极，要有所赀。年丰则取足于百姓，时俭则肆力以自供，诚非所宜，事不得已。故蝮蛇螫手，斩以求全，推其轻重，盖所存者大，虽营一已不求无获，求之不必一涂，但合济之有理，亦何嫌多方以为烦秽？其欲役使，不得妄动，何故执之甚乎？昔伯成躬耕以垦殖，沮溺耦作以修农，陶朱商贾以营生，于陵灌蔬以自供，雀文卖药以继乏，君平卜筮以补空，张衡术数以驰名，马钧奇巧以骋功，此等直是违俗遁世之人耳，未正见有邈然绝尘，与物天隔，而咸其嗟咏，不辍于口。然沙门之中，迹超诸乏，耻与流辈，动有万数。至于体道神化，超落人封，非可算计，而未曾致言，何其党乎！宜共思校事实，不可古今殊论。众寡异辞，希简为贵，猥多致贱，恐非求精覆理之谭也。云『自可废之，以一风俗，』是何言欤？圣人不诬十室，三人必有师赀；芳兰并茂，而欲蕴崇焚之，不亦暴乎？其中自有德宇渊邃，器标时望，或翘楚?洁，栖寄清远；或禅思入微，澄神绝境；或敷演微言，散幽释滞；或精勤福业，劝化宗善。凡出家之本，落发抽簪之日，皆心口独誓，情到恳至，虽生死弥纶，玄涂长远，要自驱策，必阶于道。金轮之荣，忽若尘垢；帝释之重，蔑若秕糠。始者精诚乃有所感，自非一举顿诣。体备圆足，其间何能不有小失？且当录其真素，略举玄黄，安浑举一概，无复甄别？不可以管、蔡之畔，姬宗尽诛；四凶之暴，合朝流放，此无异人苦头虱，因欲并首俱焚；患在足刺，遂欲通股全解，不亦滥乎？云『无益于时政，有损于治道。』夫弘道者之益世，物有日用而不知，故老氏云无为之化，百姓皆曰我自然，斯言当矣。是以干木高枕，而魏国大治；庚桑善诲，而?畏垒归仁。沙门在世，诚无目前考课之功，名教之外，实有冥益。近取五戒，训物非六经之畴；远以八难，幽险非刑法之匹。请以三藏铨罪，非律令之流畅；以般若辩惑，非老庄之谓。道品无漏，拔苦因缘，则存而不论。周孔之教，理尽形器；至法之极，兼练神明，精粗升降，不可同日而语其优劣矣。昔孛助化以道佐治，国境晏然，民知其义，年丰委积，物无疵厉，非益谓何？云『世有五横，沙门取其一焉。』凡言横者，以其志无业尚，散诞莫名；或博奕放荡，而倾竭家财；或名挂编户，而浮游卒岁；或尸禄素餐，而莫肯用心；或执政居势，而鱼食百姓；或驰竞进趣，而公私并损；或肆暴奸虐，而动造不轨，斯皆伤教乱正，大败风俗。由是荀悦奋笔，而游侠之论兴；韩非弹毫，而五蠹之文作。以之为横，理故宜然；施之沙门，不亦诬乎？国家方上与唐虞竞巍巍之美，下与殷周齐郁郁之化，不使箕颖专有傲世之宾，商洛独标嘉遁之客，甫欲大扇逸民之风，崇肃方外之士。观子处怀，经略时政，乃欲踵亡秦虎狼之?术，袭商韩克薄之弊法，坑焚儒典，治无网纪，制大半之税，家无游财，设三五之禁，备民如贼，天下敖然，人无聊生，使嬴氏之族，不讫于三世，二子之祸，即戮于当时，临刑之日，方乃追恨始者立法之谬，本欲宁国静民，不意堤防太峻，反不容已。事既往矣，何嗟之及。云『一则诱喻，一则迫协。』且众生缘有浓薄，才有利钝，解有难易，行有浅深，是以启诲之道不一，悟发之由不同。抑扬顿挫，务使从善，斯乃权谋之警策，妙济之津梁，殊非诱迫之谓也。云『罪则冥伺，福则神?』。夫含德至淳，则众善归焉。《易》曰：『履信思顺，自天?之，吉无不利。』又曰：『为不善于幽昧之中，鬼得而诛之。』岂非冥伺神明之?哉？善恶之报，经有诚证，不复具列。云『会尽肴膳，寺极壮丽，』此修福之家，倾竭以储，将来之赀殚尽，自为身之大计耳。殆非神明歆其壮丽，众僧贪其滋味。由农夫之播殖，匠者之构室，将择桢材以求堂宇之饰，精简种子以规嘉谷之实，故稼穑必树于沃壤之地，卜居要选于爽垲之处，是以知三尊为众生福田，供养自修已之功德耳。云『割生民之珍玩，崇无用之虚费。』夫博施兼爱，仁者之厚德；崇饰宗庙，孝敬之至心。世教若此，道亦如之。物有损之而益，为之必获。且浮财犹粪土，施惠为神用，譬朽木之为舟，乃济度之津要，何虚费之有哉？欲端坐而望自然，拱嘿以希安乐，犹无柯而求伐，不食而犭旬饱，焉可得乎？苟身之不修，已为困矣，何必乃蔽百姓之耳目，拥天下之大善，既自饮毒，复欲鸩人，何酷如之？可谓亡我陷彼，相与俱祸。是以盲聋?痖之对，经幽处弥劫之殃；调达之报，历地狱无间之苦。云『罄私家之年储，阙军国之赀实。』圣王御世，淳风遐被，震道网以维六合，布德网以笼群?。川无扣浪之夫，谷无含叹之士，四民咸安其业，百官各尽其分，海内融通，九州同贯，戎车于是寝驾，甲士却走以粪，嘉谷委于中田，食储积而成朽，童稚进德日新，黄发尽于眉寿，当共击壤以颂太平，鼓腹以观盛化，子何多虑之深，横忧时之不足，不亦过乎？云『吝大官而肿口，临沧海而摄腹，』真子之谓也。云『谷影捕风，莫知端绪。』夫伪辩乱真，大圣之所悲嗟；时不识宝，卞和所以恸哭。然妙旨希夷，而体之者道；冲虚简诣，而会之者得；用远能津梁颓溺，拔幽拯滞，美济当时，化流无外，故神晖一震，则感动大千；睿泽暂洒，则九州蒙润。是以释梵悟幽旨而归诚，帝王望玄宗而委质，八部挹灵化而洗心，士庶观真仪而奔至。落落焉故非域中之名教，肃肃焉殆是方外之冥轨。然垣墙峭峻，故罕得其门；器宇幽邃，稀入其室。是以道济弥纶，而理与之乖；德包无际，而事与之隔。子执迷自毕，没齿不悟，盖有以也。夫日月丽天，而瞽者莫睹其明；雷电震地，而聋者不闻其响，是谁之过与？而方欲议宫商之音，蔑文章之观，真过之甚者。昔文鳞改视于初曜，须跋开听于后缘，子何辜之不幸，独怀疑以终年？比众人之所悲，最可悲之所先。」于是逡巡退席，怅然自失，良久曰：「闻大道之说，弥贯古今，大判因缘，穷理尽性。立理不为当年，弘道不期一世，可谓原始会终，归于命矣。仆实滞寝，长夜未达其旨，故每造有封。今幸闻大夫之馀论，结解疑散，豁然醒觉，若披重霄以睹朗日，发蒙盖而悟真慧。仆诚不敏，敬奉嘉诲矣。」（《弘明集》六。）[1]